2016. gada 16. augustā Rīkojums Nr. 444

Rīgā (prot. Nr. 40  7. §)

**Par Latvijas–Krievijas starpvaldību komisiju**

1. Saskaņā ar 2006. gada 13. oktobrī Maskavā parakstīto Latvijas Republikas valdības un Krievijas Federācijas valdības vienošanos par Latvijas–Krievijas starpvaldību komisijas izveidošanu ekonomiskās, zinātniski tehniskās, humanitārās un kultūras sadarbības jomās apstiprināt komisiju no Latvijas Republikas puses šādā sastāvā:

Komisijas vadītājs

U. Augulis – satiksmes ministrs

Komisijas vadītāja vietnieks

A. Pildegovičs – Ārlietu ministrijas valsts sekretārs

Komisijas locekļi:

G. Arāja – Izglītības un zinātnes ministrijas valsts sekretāra vietniece, Politikas iniciatīvu un attīstības departamenta direktore

J. Briedis – Zemkopības ministrijas Starptautisko lietu un stratēģijas analīzes departamenta direktors

D. Garančs – Ārlietu ministrijas Politiskā direktora biroja padomnieks

M. Kreitus – Ārlietu ministrijas Ārējās tirdzniecības un ārējo ekonomisko sakaru veicināšanas departamenta direktors

R. P. Krieviņa – Zemkopības ministrijas valsts sekretāra vietniece

A. Kurme – Latvijas Republikas ārkārtējā un pilnvarotā vēstniece Krievijas Federācijā

U. Lielpēters – Kultūras ministrijas valsts sekretāra vietnieks starptautisko lietu, integrācijas un mediju jautājumos

Z. Liepiņa – Ekonomikas ministrijas valsts sekretāra vietniece

B. Margēviča – Satiksmes ministrijas Tranzīta politikas departamenta direktora vietniece

A. Ozola – Vides aizsardzības un reģionālās attīstības ministrijas valsts sekretāra vietniece vides aizsardzības jautājumos

K. Ozoliņš – Satiksmes ministrijas valsts sekretārs

I. Pētersone-Godmane – Iekšlietu ministrijas valsts sekretāre

K. Pommere – Tieslietu ministrijas Eiropas lietu departamenta direktore

U. Reimanis – Satiksmes ministrijas valsts sekretāra vietnieks

A. Skopiņš – Latvijas Bankas Padomes loceklis

J. Stinka – Ekonomikas ministrijas valsts sekretārs

L. Šerna – Veselības ministrijas Eiropas lietu un starptautiskās sadarbības departamenta direktore

I. Šņuciņš – Finanšu ministrijas valsts sekretāra vietnieks nodokļu, muitas un grāmatvedības jautājumos

Komisijas sekretāre

I. Ozoliņa – Latvijas Republikas vēstniecības Krievijas Federācijā otrā sekretāre

2. Atzīt par spēku zaudējušu Ministru kabineta 2014. gada 4. decembra rīkojumu Nr. 729 "Par Latvijas–Krievijas starpvaldību komisiju" (Latvijas Vēstnesis, 2014, 243. nr.).

Ministru prezidents Māris Kučinskis

Ārlietu ministra vietā –

iekšlietu ministrs Rihards Kozlovskis